Ο **Αχμέτ Τσεμ Ερσεβέρ** (Ερζερούμ, 1950 - Άνκαρα, 4 Νοεμβρίου 1993) ήταν αξιωματικός της Τουρκικής Χωροφυλακής, ενώ, ταυτόχρονα, φερόταν ως ένας από τους ιδρυτές της μυστικής υπηρεσίας JITEM της Χωροφυλακής. Δολοφονήθηκε το Νοέμβριο του 1993. Η σύντροφός του και μεταφράστρια, Νεβάλ Μποζ, επίσης δολοφονήθηκε, μαζί με τον Ιχσάν Χακάν, πρώην μέλος του PKK.

Πριν από την δολοφονία του, ο Ερσεβέρ είχε εγκαταλείψει τον στρατό και είχε ξεκινήσει να κάνει δηλώσεις στον Τύπο, αναφέροντας ότι ήταν υπεύθυνος της JITEM σε θέματα που αφορούσαν τις νοτιοανατολικές περιοχές της Τουρκίας. Στην δήλωση παραίτησής του ανέφερε "Μια συμμορία η οποία έχει ιδρυθεί εντός της νόμιμης αυτής αρχής στα Νοτιοανατολικά της χώρας, δεν επιτρέπει στο Τουρκικό έθνος να δει την πραγματική διάσταση των γεγονότων που λαμβάνουν χώρα εκεί." Εξέδωσε βιβλίο σχετικά με τον πόλεμο ενάντια στο PKK υπό το φιλολογικό ψευδώνυμο *Αχμέτ Αϊντίν*. Οι συνεντεύξεις του με τον δημοσιογράφο Σονέρ Γιαλτσίν δημοσιεύτηκαν στην εφημερίδα *Aydınlık*, μετά την δημοσίευση των οποίων το Γραφείο του Στρατιωτικού Εισαγγελέα ξεκίνσηε έρευνα, ενώ πήρε κατάθεση από τον Ερσεβέρ. Αρχεία που είχε ο Ερσεβέρ στην κατοχή του εξαφανίστηκαν μετά το θάνατό του, ωστόσο ανευρέθηκαν, αργότερα, στην οικία του Βελί Κιουτσούκ, στα πλαίσια ερευνών σχετικών με την δίκη Εργκενεκόν. Μια αναφορά που βρέθηκε στην οικία του Κιουτσούκ άφηνε να εννοηθεί ότι ο δημοσιογράφος Ουγκούρ Μουμτσού, ο Στρατηγός Εσρέφ Μπιτλίς, καθώς και ο Ερσεβέρ είχαν όλοι τους δολοφονηθεί για να καλυφθεί η πώληση οπλισμού από την Εργκενεκόν προς ένοπλες ομάδες Κούρδων ανταρτών.

Ανακηρύχτηκε ως "μάρτυρας" από την Τουρκική Χωροφυλακή το 2011. Ο Ντογού Περιντσέκ ισχυρίστηκε ότι ο Ερσεβέρ δολοφονήθηκε για να καλυφθεί ο ρόλος που διετέλεσε στην δολοφονία του Εσρέφ Μπιτλίς, νωρίτερα, στη διάρκεια του ίδιου έτους. Μια αναφορά, η οποία χρονολογείτο από την δεκαετία του 1990, από τον αρχηγό της αστυνομίας Χανεφί Αβτσί έκανε λόγο ότι ο Ερσεβέρ είχε δολοφονηθεί από τον Μαχμούτ Γιλντιρίμ (κωδική ονομασία *Yeşil*) κατόπιν σχετικής εντολής του Βελί Κιουτσούκ.

Συγγραφικό Έργο
---------------

* Ersever (under pen-name *Ahmet Aydın*) (1993), *Kürtler, PKK ve A. Öcalan*, KİYAP
* Ersever (under pen-name *Ahmet Aydın*) (1993), *Üçgendeki tezgâh* ("Conspiracy in the Triangle"), KİYAP
* Çetin Ağaşe (2003), *Cem Ersever ve JİTEM gerçeği*, Bilge Karınca
* Tutkun Akbaş (2009), *Cem Ersever'in son 90 günü ve kayıp kitabı "Şam'daki kemancı"*, Dama Yayınları

Παραπομπές
----------

1. ↑  Ergenekon indictment reopens gendarmerie major’s murder case Αρχειοθετήθηκε 2008-12-05 στο Wayback Machine. *Today's Zaman*, 13 August 2008.
2. 1 2  Today's Zaman, 2 February 2008, Ersever’s top-secret archive found in general’s house Αρχειοθετήθηκε 2014-04-18 στο Wayback Machine.
3. ↑  Today's Zaman, 2 October 2011, Recordings of late major confirm illegitimate practices in anti-terror fight Αρχειοθετήθηκε 2011-10-04 στο Wayback Machine.
4. ↑  Today's Zaman, 13 August 2008, Ergenekon indictment reopens gendarmerie major’s murder case Αρχειοθετήθηκε 2012-09-21 στο Wayback Machine.
5. 1 2  biyografi.net, Cem Ersever - (04.11.1993)
6. ↑  Ergenekon linked to Mumcu murder Αρχειοθετήθηκε 2013-12-13 στο Wayback Machine. *Today's Zaman*, 5 August 2008
7. ↑  Hurriyet Daily News, 10 January 2011, Turkish Gendarmerie declares alleged JİTEM founder a 'martyr'
8. ↑  Hurriyet Daily News, 7 December 1996, Perincek says Ersever killing was to cover up Bitlis murder

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71294065
* LCCN: nr97003699
* ISNI: 0000 0000 5000 2187

 |

 |